תקנות הספריה הלאומית (סייגים ותנאים לגישה לציבור לעותקים של אתרי אינטרנט ושל יצירות המצויות בהם), התשע"ה-2015

|  |  |  |  |
| --- | --- | --- | --- |
|  | בתוקף סמכותי לפי סעיף 23(א)(4) לחוק הספריה הלאומית, התשס"ח-2007[[1]](#footnote-2) (להלן – החוק), ובהסכמת שר החינוך, אני מתקינה תקנות אלה: | | |
| הגדרות |  | בתקנות אלה: | |
|  |  | "בעל אתר אינטרנט" – מי שרשום במרשם שמות המתחם כמחזיק שם המתחם בו פועל אתר האינטרנט, ואם מדובר בתת-אתר, מי שקיבל מאת בעל האתר את הזכות הבלעדית להפעילו; | |
|  |  | "הפרת זכות קניין רוחני" - הפרה לפי אחד או יותר מחוקים אלה: פקודת הפטנטים והמדגמים, 1926[[2]](#footnote-3); חוק הגנת כינויי מקור וציונים גאוגרפיים, התשכ"ה-1965[[3]](#footnote-4); חוק הפטנטים, התשכ"ז-1967[[4]](#footnote-5); פקודת סימני מסחר [נוסח חדש], התשל"ב-1972[[5]](#footnote-6); חוק זכות מטפחים של זני צמחים, התשל"ג-1973[[6]](#footnote-7); חוק זכויות מבצעים ומשדרים, התשמ"ד-1984[[7]](#footnote-8); חוק עוולות מסחריות התשנ"ט-1999[[8]](#footnote-9); חוק להגנת מעגלים משולבים, התש"ס-1999[[9]](#footnote-10); חוק זכות יוצרים, התשס"ח-2007[[10]](#footnote-11); | |
|  |  | "מוסד להשכלה גבוהה", "ספריה ציבורית" – כהגדרתם בחוק; | |
|  |  | "פריט" – עותק של דף מאתר אינטרנט או של יצירה המצויה באתר אינטרנט שנעשה לפי סעיף 23(א)(4) לחוק; | |
| סייגים ותנאים לסמכות המנהל הכללי | 1. כ | הכללים שיגבש המנהל הכללי של החברה, בהתאם לסמכותו לפי סעיף 22 לחוק, יחילו על גישה לציבור לפריטים תנאים וסייגים, בין היתר, כמפורט בתקנות אלה. | |
| גישה לציבור לפריטים |  | כללים כאמור יתייחסו לגישה לציבור לפריטים: | |
|  |  | 1. בבניין מושבה של הספריה; | |
|  |  | 1. בעמדות מחשב השייכות לספריה ציבורית או לספריה של מוסד להשכלה גבוהה והנמצאות בשטחן; | |
|  |  | 1. באמצעות רשת האינטרנט או מדיה המונית אחרת - באתר האינטרנט של הספריה או באתר או חשבון ייעודי אחר; | |
| הגבלת גישה מראש |  | הספריה תחסום את הגישה באמצעות רשת האינטרנט ומדיה המונית אחרת כאמור בתקנה 3(3), לפריט שנוצר בעת שהיה מותקן עליו קובץ כאמור בתקנת משנה 7(ב). | |
| הגבלת גישה לפי פנייה |  | 1. אדם רשאי לפנות לספריה בבקשה שלא תאפשר גישה מחוץ לבניין מושבה של הספריה, כאמור בתקנות 3(2)-(3), לפריט שהוא עותק של המפורטים להלן; הספריה תבחן את הבקשה בהתאם לאמור בתקנת משנה (ג). | |
|  |  |  | 1. דף אינטרנט שתוכנו פורסם בטעות, והוסר; פנייה בעניין זה תהיה על ידי בעל האתר בלבד; 2. דף אינטרנט שנטען לגביו כי תוכנו או פרסומו מהווים עבירה לפי כל דין, והדף הוסר על ידי בעל האתר או שהפונה נקט בצעדים כדי למנוע את המשך פרסומו; |
|  |  |  | 1. דף אינטרנט שנטען לגביו כי תוכנו או פרסומו מהווים עוולה כלפי אדם, והדף הוסר על ידי בעל האתר שהפונה נקט בצעדים כדי למנוע את המשך פרסומו. |
|  |  | 1. הוגשה בקשה כאמור בתקנת משנה (א) לגבי פריט שנמצא כי הוא אחד מהמפורטים להן, תוגבל הגישה אליו גם בבניין מושבה של הספריה: | |
|  |  |  | 1. פריט שמופיע בו תוכן אסור בהחזקה; |
|  |  |  | 1. פריט שמופיע בו מידע שחלה עליו חובת סודיות שנקבעה בדין לגבי עניניו הפרטיים של אדם, ומידע זה לא פורסם במסגרת פרסום עיתונאי או חדשותי אחר; |
|  |  |  | 1. פריט שניתנה לגביו הוראה מפורשת, להסירו מארכיון האינטרנט, מאת בית משפט או רשות מנהלית בעלת סמכויות מקבילות. |
|  |  | 1. במסגרת הכללים והסדרים שייקבע המנהל הכללי לטיפול בבקשות כאמור בתקנת משנה (א), יקבע: | |
|  |  |  | 1. בקשה כאמור בתקנת משנה (א) תוגש לספריה הלאומית באמצעות טופס פנייה אלקטרוני שהספריה תפרסם באתר האינטרנט שלה; |
|  |  |  | 1. עד להחלטה בבקשה, תיחסם הגישה מחוץ לבניין מושבה של הספריה, לפי תקנות 3(2)-(3), לפריט אליו התייחסה הבקשה; |
|  |  |  | 1. סירוב הספריה לבקשה, יהיה בהחלטה מנומקת שתשלח לפונה; |
|  |  |  | 1. אחת לחודשיים הספריה תפרסם הודעה על החלטותיה לפניות שהתקבלו לפי תקנה זו; |
|  |  |  | 1. הספריה רשאית לבחון את החלטתה מעת לעת; שונתה החלטת הספריה, תודיע על כך כאילו הייתה החלטה חדשה; |
|  |  |  | 1. תנאים וסדרים לגישה או להצגה של פריטים שהגישה אליהם מוגבלת לפי תקנה זו. |
| הרשומה הקטלוגית |  | * + 1. פריט שהוגבלה הגישה אליו לפי תקנות אלה, או לפי קביעת מנהל הספריה לפי סעיף 22 לחוק, יופיע בקטלוג עם הודעה בדבר תנאי הגישה אליו. | |
|  |  | * + 1. הספריה לא תאפשר למנועי חיפוש חיצ.וניים לספריה גישה לפריטים, והיא לא תאפשר קישור ישיר לפריט מרשומת אינדקס/רשומה קטלוגית הנגישה מחוץ לספריה. | |
|  |  | * + 1. הספריה הלאומית תפרסם, אחת לשנה, הודעה באתר האינטרנט שלה בדבר פעילותה לפי סעיף 23(א)(4) לחוק, ובכלל זה הוראות תקנות אלה והכללים והסדרים שייקבע המנהל הכללי לפי תקנה 5. | |
|  |  | * + 1. ההודעה תפנה לקובץ אשר התקנתו באתר אינטרנט, או בחלק ממנו, תבטיח כי הספריה הלאומית לא תאפשר גישה לפריטים שהועתקו מהחלק עליו הותקן, באמצעות רשת האינטרנט כאמור בתקנה 4; ואפשר שהקובץ יהיה שונה משנה לשנה. | |
| סייג לתחולת התקנות | 1. ב | בכל מקרה, הסייגים והתנאים המפורטים בתקנות אלה לא יחולו על פעולה, של הספריה או של אחר, המותרת לפי כל דין אחר, אלא אם קבע המנהל הכללי אחרת בהתאם לסמכותו לפי סעיף 22 לחוק. | |

דברי הסבר

1. ס"ח התשס"ח, עמ' 50. [↑](#footnote-ref-2)
2. חוקי א"י, כרך ב', עמ' (ע) 1053, (א) 1076. [↑](#footnote-ref-3)
3. ס"ח התשכ"ה, עמ' 186. [↑](#footnote-ref-4)
4. ס"ח התשכ"ז, עמ' 148. [↑](#footnote-ref-5)
5. דיני מדינת ישראל, נוסח חדש 26, עמ' 511. [↑](#footnote-ref-6)
6. ס"ח התשל"ג, עמ' 272. [↑](#footnote-ref-7)
7. ס"ח התשמ"ד, עמ' 157. [↑](#footnote-ref-8)
8. ס"ח התשנ"ט, עמ' 146. [↑](#footnote-ref-9)
9. ס"ח התש"ס, עמ' 42. [↑](#footnote-ref-10)
10. ס"ח התשס"ח, עמ' 34. [↑](#footnote-ref-11)